CELEX: 62011TA0434
Language: et
Date: 2013-09-06 00:00:00
Title: Kohtuasi T-434/11: Üldkohtu 6. septembri 2013 . aasta otsus — Europäisch-Iranische Handelsbank versus nõukogu (Ühine välis- ja julgeolekupoliitika — Iraani suhtes võetud piiravad meetmed, mille eesmärk on tõkestada tuumarelvade levikut — Rahaliste vahendite külmutamine — Põhjendamiskohustus — Kaitseõigused — Õigus tõhusale kohtulikule kaitsele — Ilmne hindamisviga — Omandiõigus — Proportsionaalsus)

19.10.2013   
            
            
               ET
            
            
               Euroopa Liidu Teataja
            
            
               C 304/16
            
         Üldkohtu 6. septembri 2013. aasta otsus — Europäisch-Iranische Handelsbank versus nõukogu
   (Kohtuasi T-434/11) (1)
   
   (Ühine välis- ja julgeolekupoliitika - Iraani suhtes võetud piiravad meetmed, mille eesmärk on tõkestada tuumarelvade levikut - Rahaliste vahendite külmutamine - Põhjendamiskohustus - Kaitseõigused - Õigus tõhusale kohtulikule kaitsele - Ilmne hindamisviga - Omandiõigus - Proportsionaalsus)
   2013/C 304/26
   Kohtumenetluse keel: inglise
   
      Pooled
   
   
      Hageja: Europäisch-Iranische Handelsbank AG (Hamburg, Saksamaa) (esindajad: solicitor S. Ashley, solicitor S. Gadhia, advokaat H. Hohmann, D. Wyatt, QC, ja barrister R. Blakeley ning hiljem S. Ashley, H. Hohmann, D. Wyatt, R. Blakeley, solicitor S. Jeffrey ja solicitor A. Irvine)
   
      Kostja: Euroopa Liidu Nõukogu (esindajad: F. Naert ja R. Liudvinaviciute-Cordeiro)
   
      Kostja toetuseks menetlusse astujad: Euroopa Komisjon (esindajad: E. Paasivirta ja S. Boelaert, hiljem E. Paasivirta ja M. Konstantinidis); Suurbritannia ja Põhja-Iiri Ühendkuningriik (esindajad: S. Behzadi-Spencer, A. Robinson ja C. Murrell, keda abistasid J. Swift, QC, ja barrister R. Palmer)
   
      Ese
   
   Nõue tühistada esiteks nõukogu 23. mai 2011. aasta otsus 2011/299/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 136, lk 65), teiseks nõukogu 23. mai 2011. aasta rakendusmäärus (EL) nr 503/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 136, lk 26), kolmandaks nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 319, lk 71), neljandaks nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 319, lk 11), ning viiendaks nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1), hagejat puudutavas osas.
   
      Resolutsioon
   
   
               1.
            
            
               Tühistada nõukogu 23. mai 2011. aasta rakendusmäärus (EL) nr 503/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid, ja nõukogu 23. mai 2011. aasta otsus 2011/299/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid, Europäisch-Iranische Handelsbank AG-d puudutavas osas.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta kolm viiendikku Europäisch-Iranische Handelsbanki kohtukuludest tema enda kanda ja mõista temalt välja kolm viiendikku Euroopa Liidu Nõukogu kohtukuludest.
            
         
               4.
            
            
               Jätta kaks viiendikku nõukogu kohtukuludest tema enda kanda ja mõista temalt välja kaks viiendikku Europäisch-Iranische Handelsbanki kohtukuludest.
            
         
               5.
            
            
               Jätta Suurbritannia ja Põhja-Iiri Ühendkuningriigi ning Euroopa Komisjoni kohtukulud nende endi kanda.
            
         
      (1)  ELT C 282, 24.9.2011.